41. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ, ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ ΚΑΙ ΕΜΠΟΡΙΟΥ Αριθ. Ε6/2590 της 7/26 Ιουλ. 1988 (ΦΕΚ Β΄ 521) Πωλήσεις σε ξένο νόμισμα πετρελαιοειδών προϊόντων που διενεργούνται από τα Διϋλιστήρια σε Εταιρείες εμπορίας πετρελαιοειδών. Έχοντας υπόψη τις διατάξεις: 1.Του άρθρ. 30 του Νόμ. 1360/83 «περί προώθησης των επενδύσεων, οργάνωσης των Υπηρεσιών Κρατικών Προμηθειών και άλλες διατάξεις (ΦΕΚ 65/24.5.83 τ.Α΄). 2.Του Νόμ. 936/79 «περί τροποποιήσεως και συμπληρώσεως των περί Εξωτερικού Εμπορίου διατάξεων» (ΦΕΚ 144/79 τ.Α΄). 3.Του Νόμ. 1571/85 «περί ρυθμίσεως θεμάτων πετρελαϊκής πολιτικής, εμπορίας πετρελαιοειδών, κ.λ.π. (ΦΕΚ 192/85 τ.Α΄), όπως τροποποιήθηκε από το Νόμ. 1769/88 (ΦΕΚ 68/88/τ.Α΄) για «κύρωση της από 9.12.87 τροποποιητικής σύμβασης μεταξύ του Ελληνικού Δημοσίου και των Εταιρειών DENISON… κ.λ.π. και των παραρτημάτων της 1, 2, 3 και 4 και ρύθμιση ζητημάτων υδρογονανθράκων», αποφασίζεται: Οι συμβάσεις που συνάπτουν τα Διϋλιστήρια (Κρατικά και Ιδιωτικά) με τις Εταιρείες Εμπορίας Πετρελαιοειδών και αφορούν στην πώληση προς αυτές πετρελαιοειδών προϊόντων, μπορούν να συνομολογούνται και σε ξένο νόμισμα με την ισχύουσα ισοτιμία της δραχμής προς το αντίστοιχο ξένο νόμισμα κατά το χρόνο της παραδόσεως του προϊόντος. Η παρούσα απόφαση που θα κυρωθεί με Νόμο μέσα σε τρεις μήνες από σήμερα, να δημοσιευθεί στην Εφημερίδα της Κυβερνήσεως. 